डाॅक्टर ने इंजेक्शन नहीं लगाया तो दी जान से मारने की धमकी
सूरजपुर| शनिवार देर शाम जिला अस्पताल में उपचार कराने के नाम पर हुए विवाद में एक मरीज के परिजन ने वहां ड्यूटी में तैनात डाॅक्टरांे से गाली-गलौज कर जान से मारने की धमकी दी। डाक्टरों ने मामले की शिकायत कोतवाली में दर्ज कराते हुए दोषियों के खिलाफ कार्रवाई की मांग की है। जिला अस्पताल में पदस्थ नेत्र सर्जन डा. आनंद मोहन त्रिपाठी ने बताया कि शाम करीब छह बजे एक व्यक्ति कुछ लोगों के साथ अस्पताल आया। उसने अपनी मां को इंजेक्शन लगाने एक डाॅक्टर को कहा। चूंकि महिला का इलाज निजी चिकित्सक कर रहे थे। इसलिए एक डाक्टर ने ओपीडी में पर्ची बनवाने की बात कही। इससे वह भड़क गया और डाक्टर से गाली-गलौज शुरू कर दी।
hin_Deva hin_Deva